***Приложение №2***

**П Р О Е К Т НА Д О Г О В О Р**

**№ РД-14-......... /..................2020г.**

Днес, ...........2020 г., в град Търговище, на основание чл.112, ал.1 от Закона за обществените поръчки и Решение №РД-15-…./………..2020г на Директора на РЗОК-Търговище между:

**РАЙОННА ЗДРАВНООСИГУРИТЕЛНА КАСА** **– ТЪРГОВИЩЕ,** гр. Търговище, ул. „Трайко Китанчев” № 37, ЕИК по БУЛСТАТ 1218582201637, представлявана от Емил Христов Стоянов, в качеството на Директор наРЗОК – Търговище, упълномощен съгласно Заповед № РД-09-143/ 03.02.2020г. на Управителя на НЗОК,

наричана за краткост ВЪЗЛОЖИТЕЛ, от една страна,

и

..................................................................................................., със седалище и адрес на управление........................................................................................, **БУЛСТАТ ..........................**, представлявана от ..................................................., наричана за краткост **ИЗПЪЛНИТЕЛ,** от друга страна, на основание чл. 112 от Закона за обществените поръчки („**ЗОП**“) и Решение № ….………………….. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Следгаранционно сервизно обслужване на сградна климатична инсталация и климатици в работни и сървърни помещения в РЗОК-Търговище, включително доставка и монтаж на резервни части”, се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

**Чл. 1** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предоставя, срещу възнаграждение и при условията на този Договор, следните услуги:

**Следгаранционно сервизно обслужване на сградна климатична инсталация и климатици в работни и сървърни помещения на РЗОК-Търговище, включително доставка и монтаж на резервни части**, наричани за краткост „Услугите“.

**(2)** Услугите по Договора включват: ежемесечна профилактика на 13 бр. климатици в работни помещения и 1 бр. климатици в сървърно помещение в РЗОК – Търговище, диагностициране и отстраняване на повреди, включително доставка и монтаж на необходимите резервни части (отговарящи на европейските стандарти за качество, нови и неупотребявани) по заявки на **ВЪЗЛОЖИТЕЛЯ** - писмени (по електронна поща или факс) или по телефон, като заявките по телефон се потвърждават писмено.

**ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.2** **ИЗПЪЛНИТЕЛЯТ** се задължава да извърши посоченото в чл. 1, ал.1 и ал.2 от настоящия договор, в уговорените срокове и качествено, в съответствие с Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения № 1 и 2, към този Договор („**Приложенията**“) и представляващи неразделна част от него.

**Чл.3 (1)** При възникнала необходимост да извършва ремонт на повредените климатици и сградната инсталация и подмяна на дефектирали части, да осигурява доставката и монтажа на нови, неупотребявани и оригинални резервни части.

**(2)** Изпълнителят документира необходимостта от конкретни ремонтни дейности с констативен протокол когато в хода на изпълнение на една поръчка възникне необходимост от извършване на допълнителен обем работи, неупоменати в поръчката , изпълнителят изготвя писмена сервизна препоръка и я предоставя на Възложителя.

**(3)** В случай на некачествен ремонт, извършен от Изпълнителя, същият се отстранява за сметка на Изпълнителя.

**Чл.4.** Изпълнителят се задължава да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП;

**Чл.5.** Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788) (*ако е приложимо*).

**Чл.6.** **ИЗПЪЛНИТЕЛЯТ** се задължава да уведомява **ВЪЗЛОЖИТЕЛЯ** за хода на изпълнение на възложената му работа, промяна на обстоятелствата и възникнали затруднения.

**Чл.7.** При извършване на работата **ИЗПЪЛНИТЕЛЯТ** се задължава да проявява грижата на добър стопанин към имуществото на **ВЪЗЛОЖИТЕЛЯ**.

**Чл.8.** Гаранционният срок на извършеният ремонт е 6 месеца, считано от датата на извършването му.

**Чл.9.** Гаранционният срок на вложените резервни части, консумативи и материали е посочен от производителя им.

**Чл.10** Изпълнителят се задължава да отремонтира след обаждане на стационарен или мобилен телефон от страна на **ВЪЗЛОЖИТЕЛЯ** :

1. Климатиците в сървърно помещение: **до 3 /три/ часа** след обаждане от страна на **ВЪЗЛОЖИТЕЛЯ**. След констатиране на проблема, съответно времето за отстраняване на повредата следва да е в рамките на 4 /четири/ часа

2. Климатиците в офис помещенията: **до 8 /осем/ часа** след обаждане от страна на **ВЪЗЛОЖИТЕЛЯ**. След констатиране на проблема, съответно времето за отстраняване на повредата следва да е в рамките на 24 /двадесет и четири/ часа.

**Чл.11.** **ИЗПЪЛНИТЕЛЯТ** следва да съставя протокол за брак, в случаите, когато климатичната техника не може да бъде отремонтирана, който да бъде подписан от страна на **ИЗПЪЛНИТЕЛЯ и ВЪЗЛОЖИТЕЛЯ** .

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.12.** **(1)** **ВЪЗЛОЖИТЕЛЯТ** се задължава да оказва на **ИЗПЪЛНИТЕЛЯ** необходимото съдействие, ако такова е необходимо, с оглед качествено и своевременно изпълнение на възложените по този договор работи.

**(2)** Отстраняването на възникнали дефекти и аварии и подмяна на дефектирали компоненти се извършва , при подаден сигнал от страна на **ВЪЗЛОЖИТЕЛЯ,** или след представяне на двустранно подписан констативен протокол от **ИЗПЪЛНИТЕЛЯ** за установени повреди по време на профилактичните прегледи. И в двата случая задължително условие преди извършване на ремонта е писменото му съгласуване с **ВЪЗЛОЖИТЕЛЯ**.

**Чл.13.** **ВЪЗЛОЖИТЕЛЯТ** е длъжен да заплати на ИЗПЪЛНИТЕЛЯ договорената Цена в размера, сроковете и по начина, уговорени в настоящия договор, в т.ч. и закупените от изпълнителя консумативи по чл.3 от настоящия договор, вложени в дейността при изпълнението на договора.

**ІV. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 14. (1)** Приемането на извършената работа по чл. 1, предмет на този договор, се извършва от определени от страна на **ВЪЗЛОЖИТЕЛЯ и ИЗПЪЛНИТЕЛЯ** лица.

**(2)** Приемането на работата по настоящия договор, в това число за всяка извършена профилактика, ремонт, доставка и монтаж на резервни части и консумативи, се удостоверява с подписване от лицата по предходната алинея на двустранен протокол.

**(3)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**V. ЦЕНИ И НАЧИН НА ПЛАЩАНЕ.**

**Чл. 15 (1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ на база единичните цени, предложени от ИЗПЪЛНИТЕЛЯ в ценовото му предложение, като максималната стойност на договора не може да надвишава 1500.00 лв. (хиляда и петстотин лева) без ДДС или 1800.00 лв. (хиляда и осемстотин лева) с ДДС, наричана по-нататък „Цената“ или „Стойността на Договора“.

**(2)** Плащането се извършва по цени, описани в ценовото предложение на Изпълнителя.

**(3)** Всяко плащане по този Договор се извършва въз основа на следните документи: фактура - оригинал, приемно-предавателен протокол с опис на извършените работи и доставените артикули и количества.

**(4)** ВЪЗЛОЖИТЕЛЯТ се задължава да извършва всяко дължимо плащане в срок до 10 (десет) работни дни след получаването на фактура от ИЗПЪЛНИТЕЛЯ, при спазване на условията по ал. 1.

**(5)**Всички плащания по този Договор се извършват в български лева чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: …………………………….

**(6)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**VІ. отговорности**

**Чл.16.** (1)При неизпълнение или лошо изпълнение на задълженията си по чл.1, ал.2 от договора **ИЗПЪЛНИТЕЛЯТ** дължи неустойказабава в размер на 10 % от общия размер на месечната абонаментна такса.

**(2)** При неспазване на сроковете по чл.10, т.1 и т.2 от договора **ИЗПЪЛНИТЕЛЯТ** дължи неустойка в размер на 0.5% от общия размер на месечната абонаментна такса, за всеки ден забава, но не повече от 10% от тази стойност

**(3)** При забавяне на плащането по чл.15, ал.4 от договора **ВЪЗЛОЖИТЕЛЯТ** дължи неустойка в размер на 0.5% от стойността на плащането за вски ден забава, но не повече от 10% от тази стойност.

**(4)** Изплащането на неустойки по предходните алинеи не лишава изправната страна по договора от право да търси обезщетение за вреди и пропуснати ползи над уговорените размери на общо основание.

**VІІ. СРОК НА ДЕЙСТВИЕ И ПРЕКРАТЯВАНЕ НА ДОГОВОРА.**

**Чл. 17.** Настоящият договор влиза в сила от датата на неговото подписване и е със срок на действие една година.

**Чл. 18.** Настоящият договор се прекратява:

**(1)** С изтичане на срока по чл.17.

**(2)** С достигане на предвидената в договора стойност по чл.15, ал.1.

**(3)** По взаимно съгласие между страните, изразено в писмена форма.

**(4)** При виновно неизпълнение на задълженията на една от страните по договора с 10-дневно писмено предизвестие от изправната до неизправната страна.

**(5)** При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ.**

**(6)** По реда на чл. 118 от Закона за обществените поръчки.

**(7)** Когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**Чл.19.** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**(1)** Забави изпълнението на някое от задълженията си по договора с повече от 30 (тридесет) работни дни;

**(2)** Не отстрани в разумен срок, определен от **ВЪЗЛОЖИТЕЛЯ**, констатирани недостатъци;

**(3)** Не изпълни точно някое от задълженията си по договора.

**(4)** Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**(5)** Бъде обявен в несъстоятелност или когато е в производство по несъстоятелност или ликвидация.

**Чл.20. ВЪЗЛОЖИТЕЛЯТ** може да прекрати договора едностранно с 15-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**VІІІ. НЕПРЕДВИДЕНИ ОБСТОЯТЕЛСТВА**

**Чл.21.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**Чл.22.** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**Чл.23.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

**Чл.24.** Докато трае непреодолимата сила, изпълнението на задълженията на свързаните с тях насрещни задължения се спира.

**ІX. ОБЩИ РАЗПОРЕДБИ**

**Дефинирани понятия и тълкуване**

**Чл.25. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл.26.** При изпълнението на Договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл.27. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, свързани с изпълнението на Договора. Не се смята за конфиденциална информация, касаеща наименованието на изпълняваните услуги, стойността и предмета на този Договор, с оглед бъдещо позоваване на предобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

4. В случаите по точки 2 или 3 Страната, която следва да предостави информацията, уведомява незабавно другата Страна по Договора.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Изменения**

**Чл.28.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл.29. (1)** Никоя от Страните по този Договор не отговаря за неизпълнение, причинено от непреодолима сила.

1. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятващи изпълнението или водещи до невъзможност за изпълнение на поетите от Договора задължения.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до три дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.]

**Уведомления**

**Чл.30. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За **ВЪЗЛОЖИТЕЛЯ**:

Адрес за кореспонденция: гр.Търговище; ул.“Трайко Китанчев“№37

Тел.: ………………

Факс: ………………..

e-mail: …………………

Лице за контакт: ……………………..

2. **За ИЗПЪЛНИТЕЛЯ**:

Адрес за кореспонденция: ......................................................

Тел.:........................................

Факс: ……….........................

e-mail: ...................................

Лице за контакт:........................................................................

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до седем дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до седем дни от вписването ѝ в съответния регистър.

**Приложимо право**

**Чл.31.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл.32.** За неуредените в този договор въпроси се прилагат разпоредбите на действащото българско законодателство.

**Разрешаване на спорове**

**Чл.33.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл.34.** Настоящият договор се състави и подписа в 2 еднообразни екземпляра, по един за всяка от страните

**Приложения:**

**Чл.35**. Към този Договор се прилагат и са неразделна част от него следните приложения:

Приложение № 1 – Техническа спецификация на ВЪЗЛОЖИТЕЛЯ;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ.

СЪГЛАСУВАЛИ :

Нач.отдел “АПО”/Гл.счетоводител :..........................

Гл.юрисконсулт :...........................

**ВЪЗЛОЖИТЕЛ – ИЗПЪЛНИТЕЛ :**

**ДИРЕКТОР НА РЗОК- …………………………**

**ТЪРГОВИЩЕ**